open-index/open-wikipedia-markdown huggingface dataset:
The Japan Box

***The Japan Box*** er en remastered samleboks som inneholder de spesielle album utgitt i Japan av The Beatles. Albumene var *Meet the Beatles!*, *The Beatles' Second Album*, *A Hard Day's Night*, *The Beatles No. 5* og *Help!*. På tross av navnelikheten med de amerikanske albumene, er innholdet i de to første albumene identisk med de amerikanske versjonene. Filmalbumene er imidlertid identiske til sine britiske tilsvarende.

## Album- og sporliste
Bortsett fra *[[A Hard Day's Night (album)|A Hard Day's Night]]* og *[[Help! (album)|Help!]]*, som er i stereo, er alle album i mono.

### ''Meet the Beatles!''
#"I Want to Hold Your Hand"&nbsp;– 2:24
#"She Loves You"&nbsp;– 2:19
#"From Me to You"&nbsp;– 1:56
#"Twist and Shout"&nbsp;– 2:30
#"Love Me Do"&nbsp;– 2:19
#"Baby It's You"&nbsp;– 2:40
#"Don't Bother Me"&nbsp;– 2:28
#"Please Please Me"&nbsp;– 2:00
#"I Saw Her Standing There"&nbsp;– 2:50
#"P.S. I Love You"&nbsp;– 2:06
#"Little Child"&nbsp;– 1:46
#"All My Loving"&nbsp;– 2:04
#"Hold Me Tight"&nbsp;– 2:30
#"Please Mister Postman"&nbsp;– 2:34

### ''The Beatles' Second Album''
#"Can't Buy Me Love"&nbsp;– 2:15
#"Do You Want to Know a Secret"&nbsp;– 1:59
#"Thank You Girl"&nbsp;– 2:01
#"A Taste of Honey"&nbsp;– 2:05
#"It Won't Be Long"&nbsp;– 2:11
#"I Wanna Be Your Man"&nbsp;– 1:59
#"There's a Place"&nbsp;– 1:53
#"Roll Over Beethoven"&nbsp;– 2:48
#"Misery"&nbsp;– 1:48
#"Boys"&nbsp;– 2:28
#"Devil in Her Heart"&nbsp;– 2:29
#"Not a Second Time"&nbsp;– 2:03
#"Money (That's What I Want)"&nbsp;– 2:52
#"Till There Was You"&nbsp;– 2:13

### ''A Hard Day's Night''
#"A Hard Day's Night"&nbsp;– 2:28
#"I Should Have Known Better"&nbsp;– 2:42
#"If I Fell"&nbsp;– 2:22
#"I'm Happy Just to Dance With You"&nbsp;– 1:59
#"And I Love Her"&nbsp;– 2:30
#"Tell Me Why"&nbsp;– 2:04
#"Can't Buy Me Love"&nbsp;– 2:15
#"Any Time at All"&nbsp;– 2:13
#"I'll Cry Instead"&nbsp;– 1:48 (stereo)/2:09 (mono)
#"Things We Said Today"&nbsp;– 2:39
#"When I Get Home'&nbsp;– 2:18
#"You Can't Do That"&nbsp;– 2:35
#"I'll Be Back"&nbsp;– 2:21

### ''The Beatles No. 5''
#"Long Tall Sally"&nbsp;– 2:03
#"Sie Liebt Dich"&nbsp;– 2:19
#"Anna"&nbsp;– 3:00
#"Matchbox"&nbsp;– 1:57
#"You Really Got a Hold on Me"&nbsp;– 3:03
#"She's a Woman"&nbsp;– 3:03
#"Ask Me Why"&nbsp;– 2:28
#"I Feel Fine"&nbsp;– 2:25
#"Komm, Gib Mir Deine Hand"&nbsp;– 2:24
#"Chains"&nbsp;– 2:27
#"Slow Down"&nbsp;– 2:58
#"All I've Got to Do"&nbsp;– 2:04
#"I Call Your Name"&nbsp;– 2:09
#"This Boy"&nbsp;– 2:11

### ''Help!''
#"Help!"&nbsp;– 2:18
#"The Night Before"&nbsp;– 2:37
#"You've Got to Hide Your Love Away"&nbsp;– 2:11
#"I Need You"&nbsp;– 2:30
#"Another Girl"&nbsp;– 2:08
#"You're Going to Lose That Girl"&nbsp;– 2:20
#"Ticket to Ride"&nbsp;– 3:10
#"Act Naturally"&nbsp;– 2:33
#"It's Only Love"&nbsp;– 1:53
#"You Like Me Too Much"&nbsp;– 2:39
#"Tell Me What You See"&nbsp;– 2:40
#"I've Just Seen a Face"&nbsp;– 2:05
#"Yesterday"&nbsp;– 2:03
#"Dizzy Miss Lizzy"&nbsp;– 2:54
Thrier

**Thrier** (gresk:  Θριαί, *thriai*, latinsk: *thriae*) var i gresk mytologi tre jomfruelige bevingede fjellnymfer som bodde ved Parnasset og som oppfant sannsigerkunsten basert på bruk  av små kiselsteiner (*thriai* θριαί) kastet ned i en urne. Dersom thriene, i form av bier, ble fôret med søt honning, talte de sannhet; ellers var deres forutsigelser usanne. 

De tre fjellnymfene skal ha formidlet sannsigerkunsten videre til Apollon da de oppfostret ham. Ifølge den første homeriske hymne til Hermes gav Apollon denne formen for sannsigerkunst og også patronatet over thriene videre til Hermes. Orakelkunsten med steiner ble utøvd blant annet ved Apollon-helligdommen i Delfi. Også thriambos, en sang eller dans innen Dionysos-kulten, føres etymologisk tilbake til thriene.

## Litteratur
* Susan Scheinberg: «The Bee Maidens of the Homeric Hymn to Hermes» i *Harvard Studies in Classical Philology* 83 (1979), s.&nbsp;1–28.
* Homerischer Hymnos Nr. 4 an Hermes (griech., engl.)
* Robert von Ranke-Graves: *Griechische Mythologie: Quellen und Deutung*, Reinbek bei Hamburg (Rowohlt) 1984, ISBN 3-499-55404-6
* William Smith (utg.): *A dictionary of Greek and Roman biography and mythology*, Boston (Little, Brown & Co.) 1867 Eintrag zu den Thrien online
Aleksander Rozmus

**Alexander Rozmus** (1901–1986) var en polsk skiløper. Han representerte i løpet av karrieren tre klubber fra Zakopane, SN PTT, Sokoł og Wisła.

I OL i St. Moritz i 1928 ble han nummer 22 i kombinert og 25 i spesielt hopp. Hans VM-deltakelser ga 35.-plass på 18 km langrenn, 30.-plass i kombinert og 46.-plass i hopp i Johannisbad i 1925, 24.-plass i kombinert og 25.-plass i hopp i Cortina d'Ampezzo i 1927, og 37.-plass i hopp i Zakopane i 1929. Han ble polsk mester i hopp i 1921 og 1922. Da han tok sitt første polske mesterskap i Jaworzynka, satte han nasjonal lengderekord med 22 meter. Han satte senere tre nye polske rekorder, siste gang med 56,5 meter under kombinerthopprennet i OL i St. Moritz i 1928.

Etter tyskernes invasjon i Polen i september 1939 var Rozmus soldat i de polske forsvarsstyrkene. Deretter var han en del av den polske moststandsbevegelsen, som kurer i Tatrafjellene. Han flyktet i 1940 til Frankrike, der han sluttet seg til den franske motstandsbevegelsen. Etter krigen jobbet han blant annet som skiinstruktør i Chamonix, og flyttet aldri tilbake til Polen.

## Kilder
* Sports Reference: Aleksander Rozmus  (olympiaresultater, besøkt 1. september 2015)
* Polski Komitet Olimpijski: Aleksander Rozmus  (biografi, besøkt 1. september 2015)
* Skijumping.pl: Wielki poczet skoczków polskich: Aleksander Rozmus - Rekordzista z Jaworzynki (skrevet av Wojciech Szatkowski, 30. november 2005, besøkt 1. september 2015)
* Adam Kwieciński: Hoppresultater (besøkt 1. september 2015)

## Eksterne lenker
*
Jerry Lewis

**Jerry Lewis** (født **Jerome Levitch**, 16. mars 1926 i Newark, død 20. august 2017 i Las Vegas) var en amerikansk komiker og skuespiller. Han er best kjent for sine roller i mange komediefilmer fra 1950- og 1960-tallet. Han hjalp også til med å samle inn penger til mennesker med Duchennes muskeldystrofi (muskulær dystrofi) gjennom Muscular Dystrophy Association.

## Liv og virke
Lewis ble født i Newark i en jødisk, amerikansk familie. Hans far var vaudeville-skuespiller.

Han begynte i burleskshow i 1942 i en alder av 16 år og giftet sig to år senere i 1944 som 18-årig. Hans første berømmelse fikk han med sangeren Dean Martin. I duoen **Martin & Lewis**  hadde Martin den rolige rollen i forhold til Lewis' maniske og sprø narrestreker. De skilte seg ut fra de fleste andre komikergrupper i 1940-årene ved å slå på de to komikeres samspill i stedet for planlagte sketcher. I de sene 1940-årene oppnådde de hurtig nasjonal berømmelse, først med deres populære opptredener på nattklubber og senere som filmstjerner. Anmeldere hadde ofte vanskelig for å beskrive deres kaotiske skuespill. De fortsatte med å medvirke i film og i fjernsyn, inntil deres samarbeid opphørte i 1956. Etter at de skilte lag, ble de to innblandet i en meget omtalt feide som aldri helt sluttet. Den neste gang de kunne ses sammen igjen offentlig, var da Martin overraskende dukket opp i et veldedighetsprogram på TV i 1976, arrangert av Frank Sinatra hvor Lewis var med.

Ved siden av sin skuespillekarriere regisserte Lewis mange av sine filmer.

På 1970-tallet ble Lewis' filmer mindre populære, og han trakk seg fra skuespill og regi. På 1990-tallet vendte han tilbake til scenen og fortsatte å spille frem til 2000-tallet.

## Filmografi

### Martin og Lewis

### Jerry Lewis' solofilmer

## Referanser


## Eksterne lenker
* 
*
Italias Grand Prix 2015

**Italias Grand Prix 2015** (offisielt navn: *Formula 1 Gran Premio d'Italia 2015*) var et Formel 1-løp som ble arrangert 6. september 2015 på Autodromo Nazionale di Monza i Italia. Det var det tolvte løpet i Formel 1-sesongen 2015 og sekstifjerde gang at Italias Grand Prix ble kjørt på Monza. Løpet ble vunnet av Mercedes-føreren Lewis Hamilton, som startet fra pole position.  På andreplass kom Ferraris Sebastian Vettel, mens tredjeplassen gikk til Felipe Massa i Williams.

## Klassifisering
### Kvalifisering

### Løpet

**Noter til tabellene:**
*  - Marcus Ericsson fikk en gridstraff på tre plasser for å ha hindret Nico Hülkenberg, men ble bare flyttet ned to plasser grunnet en senere straff til Sainz jr.
*  - Carlos Sainz jr. fikk en gridstraff på 35 plasser for å ha overskredet bilens motorkomponentkvote.
*  - Daniil Kvjat fikk en gridstraff på 35 plasser for å ha overskredet bilens motorkomponentkvote.
*  - Daniel Ricciardo fikk en gridstraff på 50 plasser for å ha overskredet bilens motorkomponentkvote.
*  - Jenson Button fikk en gridstraff på fem plasser for å ha overskredet bilens motorkomponentkvote, men ble flyttet opp en plass grunnet større straffer for andre førere.
*  - Fernando Alonso fikk en gridstraff på ti plasser for å ha overskredet bilens motorkomponentkvote, men ble flyttet opp en plass grunnet større straffer for andre førere.
*  - Max Verstappen fikk en gridstraff på 30 plasser for å ha overskredet bilens motorkomponentkvote, som plasserte han på 17 startposisjon. Imidlertid fikk han ikke satt en kvalifiseringstid innenfor 107%, men fikk tillatelse fra løpsledelsen til å starte løpet fra siste startposisjon.
*  - Nico Rosberg og Fernando Alonso brøt løpet, men ble klassifisert ettersom de hadde fullført over 90% av løpsdistansen

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Heliadene

**Heliadene** (gresk: Ἡλιάδες, *Heliádes*, «soldøtrene») er i gresk mytologi Helios' døtre: Phaetusa, Lampetia, Aigle, døtre av Phaeton, som de uten Helios' spente foran himmelvognen, og som de så nedstyrtet med. Som straff, eller ut av medynk, ettersom de trøstesløst begråt brorens død, ble de forvandlet til popler (eller orretrær eller ambratrær). Fra deres tårer oppstod rav, som selv som trær fortsatte de å svette ut gyldne tårer.

Helios' og hans hustru Rhodes syv kloke sønner ble kalt heliadai.

## Litteratur
* Ovid: *[[Metamorphoses]]* II, 340-366
* Gaius Julius Hyginus: *Fabulae* CLIV & CLII A
* William Smith: *[[Dictionary of Greek and Roman Biography and Mythology]]*, London (1873). "Heliadae and Heliads" 

## Referanser


## Eksterne lenker
* Heliader i *Theoi Project*
The Beatles at Shea Stadium

***The Beatles at Shea Stadium*** er en femti minutter lang dokumentarfilm om The Beatles' konsert på Shea Stadium i New York City. Konserten regnes som høydepunktet på gruppens turné i 1965.  Dokumentaren var laget av Ed Sullivan (i selskapet Sullivan Productions, Inc.), NEMS Enterprises Ltd. og Beatles' selskap Subafilms Ltd.
 
Prosjektet ble gjennomført i regi av produksjonssjef M. Clay Adams, og ble filmet av et kameramannskap ledet av kinematograf Andrew Laszlo. Det ble brukt fjorten kameraer for å fange euforien og hysteriet rundt konserten og Beatlemania i 1965. Dokumentaren ble først vist på BBC1 den 1. mars 1966. Den ble vist i Vest-Tyskland 2. august 1966. I USA ble den først vist på ABC den 10. januar 1967.

Filmen inkluderte ikke bare konserten med de 55&nbsp;600 tilskuerne, den største Beatles-konserten på det daværende tidspunkt, men også hendelsene som førte opp mot den, som Beatles' helikoptertur fra Manhattan til Flushing Meadows, forberedelsene i omkledningsrommet ved Shea Stadium, og klipp fra oppvarmingsband som Motownsanger Brenda Holloway, King Curtis, Sounds Incorporated og Killer Joe Piro and The Discothèque Dancers. Mick Jagger og Keith Richards var også til stede. Marvin Gaye ble introdusert, men opptrådte ikke. The Young Rascals og Cannibal and the Headhunters spilte også på konserten, men ble ikke vist på dokumentaren. Konserten ble presentert av promoter Sid Bernstein. Ed Sullivan introduserte bandet da de skulle på scenen med kommentaren: "Nå, mine damer og herrer, beæret av landet sitt, dekorert av deres droning og elsket her i Amerika, her er The Beatles!"
To av sangene, She's A Woman og Everybody's Trying to Be My Baby, ble kuttet fra filmen, og flere andre sanger ble behandlet med overdubbing. Dette skyldtes i stor grad produksjonsproblemer snarere enn dårlig kvalitet på produksjonen. Twist and Shout kommer fra et show på Hollywood Bowl senere på samme turné, og lyd fra Act Naturally var rett og slett erstattet av studioversjonen av sangen. Synkroniseringen var ikke særlig god.

## Setliste
#"Twist and Shout" 
#"She's a Woman" (ikke inkludert på filmen)
#"I Feel Fine"
#"Dizzy Miss Lizzy" (Larry Williams)
#"Ticket to Ride"
#"Everybody's Trying to Be My Baby" (Carl Perkins) (ikke inkludert på filmen)
#"Can't Buy Me Love"
#"Baby's in Black"
#"Act Naturally" (Voni Morrison, Johnny Russell)
#"A Hard Day's Night"
#"Help!"
#"I'm Down"

## Litteratur
*Harry Castleman & Walter J. Podrazik, *All Together Now: The First Complete Beatles Discography* (New York: Ballantine Books, 1976), p.&nbsp;317.
*Mark Lewisohn, *The Complete Beatles Chronicles* (New York: Harmony Books, 1992), pp.&nbsp;199–200.
*Bob Spitz, *The Beatles: The Biography* (New York: Little, Brown and Company, 2005).
*The Beatles, *The Beatles Anthology* (San Francisco, CA: Chronicle Books, 2000).
*Schwensen, Dave. *The Beatles at Shea: The Story Behind Their Greatest Concert* (North Shore Publishing, 2013).

## Referanser


## Eksterne lenker
*
Giosuè Cattarossi

**Giosuè Cattarossi** (født 23. april 1863 i Cortale i Provinsen Udine, død  3. mars 1944 i Belluno) var en italiensk katolsk biskop.
## Liv og virke
### Prest
Han ble ordinert til prest den 28. april 1888, i en alder av 24 år.
### Biskop av Albenga-Imperia
Den 1. april 1911 ble han biskop i Albenga-Imperia bispedømme. I 1921 grunnla han *Bollettino Ecclesiastico Interdiocesano*. I 1935 presteviet han Albino Luciani, som senere ble valgt til pave Johannes Paul I.

### Biskop av Belluno
Den 21. november 1913, i en alder av 50 år, ble han utnevnt til biskop i Belluno-Feltre bispedømme. 

Han døde i embetet i Belluno den 3. mars 1944 etter å ha vært prest i 55 år, og biskop i 32 år. Hovedcelebrant i hans begravelse var patriarken av Venezia, Adeodato Giovanni Piazza.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Agostino Gaetano Riboldi (1839–1902) *1877
* Biskop Francesco Ciceri (1848–1924) *1901
* Patriark Antonio Anastasio Rossi (1864–1948) *1910
* Erkebiskop *Giosuè Cattarossi* (1863-|944) *1911

## Referanser


## Eksterne lenker
* Catholic Hierarchy
Belet-Seri

**Belet-Seri** (også skrevet **Beletseri, Belit-Sheri, Belit-Tseri**) er i babylonsk og akkadisk mytologi en gudinne i underverdenen. Hun registrerer de døde som trer inn i underverderen, og kalles også «jordens skriver». Det er Belet-seri som oppbevarer nedtegnelsene om menneskets gjerninger slik ta hun kan gi råd til dødsrikets dronning, Ereshkigal, om deres endelige dom. Hun er gift med Amurru, nomadenes gud, og derfor også kalt «ørkenens dronning».

Belet-Seri identifiseres med den sumeriske gudinnen Geštinanna som holder til i «mørkets hus» Irkalla (underverdenen), og regnes som søster til Dumuzi.

## Referanser


## Eksterne lenker
* Ancient Mesopotamian Gods and Goddesses: Geštinanna/Belet-ṣeri (goddess)
Øysangferga

**Øysangferga** er ei privat fergerute over Østerfjorden i Risør. Den blir betjent av MF «Øisang» som går i rute mandag til fredag mellom Øysang og Tollboden i Risør by 7 ganger daglig i sommersesongen, ellers 4 ganger daglig. Ved behov anløper den også badeplassen «Lille Danmark» på Risøya. MF «Øisang» er den eldste bilferga i Norge i drift med skrog av tre. Den inngår i Nordsjøsykkelruta.

Før dagens ferge ble tatt i bruk desember 1950 hadde strekningen vært trafikkert av fergene «Dux», «Rap» og «Nor». Mot slutten av 1990-årene var Øysangferga truet av nedleggelse; MF «Øisang», som hadde blitt satt inn i rute desember 1950 ble etterhvert for dyr å vedlikeholde. I august 2001 ble derfor aksjonsgruppen «M/F Øisang i drift» startet med det mål å sikre driften av fergeforbindelsen over lengre tid. Etter at kommunen 15. januar 2002 bevilget et tilskudd på 1 million kroner ble ferga 2003 rehabilitert ved Risør Trebåtbyggeri.

MF Øisang er norges eldste bilferje i tre.

«Øisang» har en storesøster som fortsatt er i drift 2025: «Gamle Lofotferga».

## Referanser


## Eksterne lenker
*MF Øisang på Fjordferjer i Norge
Delivery Man

***Delivery Man*** er en amerikansk dramafilm fra 2013, regissert av Ken Scott. Hovedrollene spilles av Vince Vaughn, Chris Pratt og Cobie Smulders.

## Handling
David Wozniak (Vince Vaughn) er et leveringsbud som arbeider for farens forretning, og han blir forfulgt av kjeltringer som han skylder 80 000 dollar til. Hans kjæreste, Emma (Cobie Smulders) er gravid med hans barn. En dag kommer David hjem fra jobb, og en advokat venter på ham. Advokaten representerer en sædbank hvor David donerte sæd tjue år tidligere da han var student. Som følge av disse donasjonene til sædbanken, er han nå far til 533 barn. Av disse har 142 barn sluttet seg til et gruppesøksmål for å tvinge sædklinikken til å avsløre identiteten til "Starbuck", ett alias som David brukte da han donerte sæd.

Davids venn og advokat Brett (Chris Pratt) representerer ham, når David prøver å holde identiteten sin hemmelig. Brett gir David en oversikt over alle partene i søksmålet, og David begynner å følge etter dem. David vurderer å identifisere seg selv. Men etter at kjeltringene som han skylder penger til angriper faren hans, blir han enig med sin advokat om å saksøke sædbanken for å unngå at identiteten hans blir avslørt. David vinner søksmålet, mottar en erstatning på 200 000 dollar, og klarer å holde sin identitet forseglet.

David begynner snart å angre, og han vurderer å avsløre sin sanne identitet. Men hvis han velger å gjøre dette, ville han miste hele erstatningen på 200 000 dollar som han vant i motsøksmålet. Han avslører til faren sin at han er Starbuck. Faren hans bestemmer seg for å nedbetale Davids gjeld, og David avslører endelig sin identitet offentlig på Facebook. Han besøker Emma i det hun holder på å føde barnet deres. På sykehuset etter at barnet deres er født frir David til Emma, og flere av barna hans møter opp for å se ham.

## Medvirkende

*Vince Vaughn som David Wozniak.
*Chris Pratt som Brett
*Cobie Smulders som Emma
*Andrzej Blumenfeld som Mikolaj Wozniak.

## Eksterne lenker
* 
* 
* Trailer, youtube.com
Neri Marcorè

**Neri Marcorè** (født 31. juli 1966 i Porto Sant'Elpidio) er en italiensk skuespiller, sanger, dubber, imitator og programleder på TV. Han har deltatt i mer en 20 filmer og  TV-programserier siden 1994.

Han hadde hovedrollen i filmen *[[Incantato]]* som var med i Cannes filmfestival i 2003. Han fikk den italienske filmprisen Nastro d'Argento («sølvbåndet») som beste skuespiller i 2003 for sin tolkning av rollen *Nello Balocchi* i denne filmen.

Han portretterte også pave Johannes Paul I i TV-serien *Papa Luciani - Il sorriso di Dio* («Pave Luciani - Guds smil»), skrevet og redigert av Giorgio Capitani, basert på pavens liv. TV-serien var produsert av den italienske allmennkringkasteren RAI i 2006.

Han spilte også i den amerikanske filmen *[[The Tourist]]* fra 2010. 

## Referanser


## Eksterne lenker
* 
* 
*
Seiling under Panamerikanske leker 2015

**Seiling under Panamerikanske leker 2015**. Seiling var en av sportene under de Panamerikanske leker 2015 i Toronto i Canada. Seilasene ble avviklet 12. til 19. juli 2015. Det var totalt ti øvelser, tre for kvinner, to for menn og fem åpne klasser. Tjue nasjoner var representert med tilsammen 148 utøvere.

## Medaljer

## Referanser
Skyting under Panamerikanske leker 2015

**Skyting under Panamerikanske leker 2015**. Skyting var en av sportene under de Panamerikanske leker 2015 i Toronto i Canada. Konkurransene ble avviklet 12. til 19. juli 2015. Det var totalt 15 øvelser, seks for kvinner og ni for menn. Tjueseks nasjoner var representert med tilsammen 245 utøvere.

## Medaljer
Softball under Panamerikanske leker 2015

**Softball under Panamerikanske leker 2015**. Softball var en av sportene under de Panamerikanske leker 2015 i Toronto i Canada. Turneringen ble avviklet 12. til 26. juli 2015. Det var i to turneringer; en for menn og en for damer. Ni nasjoner var representert med tilsammen 181 deltakere fordelt på seks herrelag og seks damelag.

## Medaljer
Squash under Panamerikanske leker 2015

**Squash under Panamerikanske leker 2015**. Squash var en av sportene under de Panamerikanske leker 2015 i Toronto i Canada. Konkurransene ble avviklet 11. til 17. juli 2015. Det var tre konkurranser for menn og tre for kvinner; single, double og lagkonkurranse. Tretten nasjoner var representert med tilsammen 56 utøvere. De tapende semifinalistene fikk bronsemedaljer.

## Medaljer
Nabateisk

**Nabateisk** er et utdødd semittisk språk som også var skriftspråket i det nabateiske rike.

## Herkomst
Med Perserrikets undergang gikk det også tilbake med arameisk som handelsspråk i det nære Orienten. Samtidig fikk gresk stadig større utbredelse. Den tidligere enhetlige skridtkultur ble brutt opp i lokale skoler, og de gamle dialekter fikk en ny betydning nå også som egne skriftspråk.

Den nabateiske dialekt var en av disse lokale utviklinger. Ettersom befolkningen i nabateerriktet for det meste må ha talt en nordarabisk dialekt, formodes nabateisk å ha vært først og fremst et skriftspråk.

## Språklig tilhørighet
Som utløper av riksarameisk står nabateisk de vestarameiske dialekter nærmest. Språket oppviser riktignok også tydelig innflytelser fra arabisk, noe som fremgåt blantr annet av hyppig forbytting av «l» og «n» i arabiske egennavn og i tallrike arabiske innlånte ord. Fra 300-tallet blir den arabiske innflytelse til slutt så sterk at det nabateiske må sies å gi tapt ved at det glir over i arabisk.

## Litteratur
* Solomon A. Birnbaum: «The Negeb Script.» I: *Vetus Testamentum.* 6, 1956, ISSN 0042-4935, s. 337–371.
* Jean Cantineau: *Le Nabatéen.* 2 bind. Leroux, Paris 1930–1932 (Réimpression. Zeller, Osnabrück 1978, ISBN 3-535-01561-8)
* Julius Euting] *Nabatäische Inschriften aus Arabien.* Reimer, Berlin 1885.
* Ursula Hackl, Hanna Jenni, Christoph Schneider: *Quellen zur Geschichte der Nabatäer.* Textsammlung mit Übersetzung und Kommentar. Universitäts-Verlag u. a., Fribourg u. a. 2003, ISBN 3-7278-1410-1 (*Novum testamentum et orbis antiquus. Studien zur Umwelt des Neuen Testaments* 51).
* Avraham Negev: *Personal Names in the Nabatean Realm.* Institute of Archaeology, the Hebrew University of Jerusalem, Jerusalem 1991 (*Qedem* 32, ISSN 0333-5844). 
* M. O'Connor: «The Arabic Loanwords in Nabatean Aramaic.» i: *Journal of Near Eastern Studies.* 45, 3, 1986, ISSN 0022-2968, s. 213–229.

## Referanser
Palmyreisk

**Palmyreisk** eller **palmyrensk** var en vestarameisk dialekt som ble brukt i byen Palmyra i Syria under de første hundreårene av den kristne tidsregning. Den har tydelige trekk fra riksarameisk. 

Det palmyrenske alfabet finnes i ulike versjoner; i tillegg til et standard-alfabet var en kursivert variant i bruk. Kursivskriften ble for det meste forbeholdt mer uformelle inskripsjoner. Kursivvarianten peker med sine runde former frem mot estrangeloskrift.

Det har blitt funnet en rekke eksempler på palmyreisk skrift. Et hundretalls er bevart (per 1995) i Tadmor; men også museer i Paris, London, Oxford og Roma er i besittelse av gjenstander med palmyreiske inskripsjoner. I Algerie har det blitt funnet fire palmyreiske inskripsjoner; det later til at en gruppe palmyreiske bueskyttere var stasjonert der. De eksemplene på palmyreiske inskripsjoner som (per 1995) har blitt funnet, er datert til å stamme fra en periode som strekker seg over tre århundre; det eldste er fra år 9 f.Kr., men de fleste er skrevet mellom år 266 og år 273 e.Kr. I skrifthistorien utgjør det palmyrenske alfabetet et viktig mellomledd mellom det arameiske alfabetet og de senere hebraiske og arabiske alfabetene.

Det er kjent over 1000 innskrifter, for det meste vigselsinnskrifter.

De andre viktigere vestarameiske dialekter var nabateisk og judeo-arameisk. Vestarameiske dialekter tales fremdeles (2015) i noen få syriske småbyer/landsbyer som Ma'loula, Bakh'a og Jubb'adin.

## Referanser


## Litteratur
*Delbert R. Hillers, Eleonora Cussini, Eleanora Cussini, *Palmyrene Aramaic Texts*,  Johns Hopkins University Press (1996), ISBN 978-0-8018-5278-7
*Hans H. Spoer, "Palmyrene Inscriptions found at Palmyra in April, 1904", *Journal of the American Oriental Society* (1904)
*John Swinton, *An Explication of All the Inscriptions in the Palmyrene Language and Character Hitherto Publish'd. In Five Letters from the Reverend Mr. John Swinton, M. A. of Christ-Church, Oxford, and F. R. S. to the Reverend Thomas Birch, D. D. Secret. R. S.*, *[[Philosophical Transactions]]* (1753).
Bergen ungdomshjem

**Bergen ungdomshjem** var en fylkeskommunal institusjon for barn og unge, etablert på Laksevåg i Bergen i 1971. Institusjonen var en videreføring av **Ungdomshjemmet Solstreif**, opprettet i 1964 og **Bergens kommunale Ungdomshjem** som overtok driften i 1971/1972. Hjemmet holdt til i Herman Grans vei 1 på Laksevåg i Bergen. Ungdomshjemmet ble avviklet i 1999. 

Ungdomshjemmet Solstreif var en privat virksomhet, initiert av tidligere Laksevåg kommune. I utgangspunktet var tilbudet myntet på unge, relativt veltilpassede jenter. Men det viste seg raskt at barn med stor og komplisert problematikk ble plassert på hjemmet. Ungdomshjemmets bygninger  ble reist i 1964, og utformet som en stor enebolig tilpasset 12 beboere og 3 ansatte. Bestyrerinnen hadde egen leilighet. I andre etasje var det ett betjeningsrom, seks enkeltrom og tre dobbeltrom. Senere ble dette til åtte enkeltrom og to dobbeltrom. Bruttoarealet var på 144 kvm. 

Det var barnevernsnemnda som plasserte barn i ungdomshjemmet, og barna kunne komme fra ulike steder i omegnen. Det viste seg raskt at de unge hadde større adferdsproblemer enn man hadde regnet med. Et gjennomgående trekk var også problemene med å skaffe tilstrekkelig kvalifisert personale. Fra 1964 og fram til 1971 hadde hjemmet hatt fire forskjellige styrere.

Ungdomshjemmet ble solgt til Bergen kommune i 1971, og gjenoppstod som Bergen kommunale ungdomshjem i 1972. Institusjonen var på dette tidspunktet beregnet for inntil 9 jenter og gutter mellom 13 og 20 år, som hadde tøffe oppvekstvilkår og i mange tilfeller lav sosial tilpasningsevne. Det var fortsatt vanskelig å skaffe kvalifisert personale og gode økonomiske rammer. Hjemmet ble derfor midlertidig nedlagt i juni 1974, og åpnet igjen først i april 1975. Det ble da ansatt mer kvalifisert personale for å møte ungdommenes store og sammensatte problemer. Likevel var det en tendens at personalsituasjonen var preget av midlertidige ansettelser og stort gjennomtrekk.

Det er uvisst om det ble drevet noen form for undervisning på ungdomshjemmet før Bergen kommune overtok driften etter 1971. Men det ble ansatt to lærere med lærerutdanning i 1972, og disse var underlagt skoleadministrasjonen i kommunen. Denne ordningen varte til 1974, og etter den tid fikk elevene skolegang utenfor ungdomshjemmet.

Bergen kommune driftet hjemmet fram til 1980, da Hordaland fylkeskommune overtok. Fra 1980 het hjemmet Bergen ungdomshjem. Fra oppstarten i 1964 og fram til 1971 finnes det lite bevart dokumentasjon om ungdomshjemmet. Arkivmateriale som dokumenterer virksomheten finnes ved Bergen byarkiv (materiale mellom 1971 og 1980), Hordaland fylkesarkiv (mapper på ungdommene), Statsarkivet i Bergen, Sosialdepartementet og Riksarkivet.

## Kilder
*Artikkel i Bergensavisen
*Barnevernrapporten
Agder Buss

**Agder Buss AS** er et busselskap som fra 1. januar 2015 til 30. juni 2024 kjørte ruter i østlige deler av Agder på anbudskontrakt for Agder Kollektivtrafikk. Ruteområdet omfattet kommunene Gjerstad, Risør, Tvedestrand, Vegårshei og Åmli.

## Historie
Agder Buss AS ble etablert som et anbudsselskap av eierne Setesdal Bilruter og Telemark Bilruter høsten 2013. I januar 2014 vant selskapet kontrakten for ruteområdet, og overtok trafikken 1. januar 2015. Denne trafikken overtok de fra Nettbuss Sør, som hadde tilegnet seg det ved oppkjøpet av Risør og Tvedestrand Bilruter i 2008.

1. januar 2017 overtok selskapet også den trafikken som Telemark Bilruter har kjørt i Åmli siden 1974. I tillegg ble ruta som Telemark Bilruter (opprinnelig Fyresdal-Vrådal-Nissedal Billag) har kjørt mellom Vrådal og Arendal siden Treungenbanen ble nedlagt i 1967 delt opp i tre etapper, der Telemark Bilruter fortsatt kjører Vrådal – Åmli, mens Agder Buss kjører Åmli – Tvedestrand og bussbytte til Arendal i Fiansvingen.

Selskapets busspark omfatter store og mellomstore busser av merket Scania, og minibusser av typen Iveco Daily.

1. juli 2024 ble alt av selskapets trafikk overtatt av Boreal Buss.

## Referanser
Maaloula

**Maaloula** (arameisk: ܡܥܠܘܠܐ‎, *Maʿlūlā*; arabisk: معلولا) er en småby i fjellene i det vestlige Syria, 56 km nordøst for hovedstaden Damaskus. Folkemengden var på 2&nbsp;762 innbyggere ved folketellingen i 2004. Landsbyen, ligger i guvernementet Rif Dimashq, er mest kjent ved det at den sammen  med nabolandsbyene Bakh'a og Jubb'adin er de eneste gjenværende steder (2015) der det fortsatt tales vestarameisk. Denne dialekt av arameisk er språket som Jesus talte, om enn i en mer arkaisk form.

I Maaloula finnes både ortodokse og katolske kristne, og dessuten muslimer. Det er ikke bare den kristne del av befolkningen som taler vestarameisk, også den muslimske delen taler språket.

## Referanser


## Eksterne lenker
*
Vestarameisk

**Vestarameisk** eller **sørvestarameisk** er den arameiske dialekt i Levanten. Det er språket som ble talt i Palestina, og atskiller seg fra østarameisk, syrisk. For denne dialektdistinksjon kan man også bruke uttrykkene jødiskarameisk og kristenarameisk.

Det språk som tales i Ma'loula og to nærliggende landsbyer i Syria kalle gjerne vestarameisk. Det står i kontinuitet med det gamle språk, men lingvister kaller det ofte vestlig neo-arameisk. Så sent som på 1600-tallet var det et betydelig antall landsbyer i fjellene i dagens Libanon og det vestlige Syria som talte språket.

Fram til 1600-tallet rapporterte reisende i Libanon om landsbyer der det ble talt arameisk.

## Litteratur
* Sebasian Nordhoff, Harald Hammarström, Robert Forkel, Martin Haspelmath: *Western Aramaic*. Glottolog. Leipzig: Max Planck Institute for Evolutionary Anthropology, 2013.
* Jonathan Owens: *Arabic as a Minority Language*. Walter de Gruyter, 2000. s. 347. ISBN 3-11-016578-3.

## Referanser
Henryk Mückenbrunn

**Henryk Mückenbrunn** (født 1903 i Zakopane, død 1956 i Vallée Blanche) var en polsk skiløper som representerte SN PTT Zakopane. Han ble sju ganger polsk mester på ski. I 1923 vant han 18 km langrenn. Året etter tok han hele fire nasjonale mesterskap, i hopp, kombinert, langrennsstafett og hinderløp på ski. I 1925 vant han igjen hopp og kombinert. Han ble også tsjekkoslovakisk mester i kombinert i 1926.

Mückenbrunn skal ha vært påmeldt til OL-hopprennet i Chamonix i 1924, men han deltok ikke, antakelig fordi han brakk beinet før mesterskapet. I det første VM i Johannisbad i 1925 fikk han 29.-plass på 18 km langrenn og 44.-plass i hopp.

Han reiste fra Zakopane i 1926 og slo seg ned i Chamonix i Frankrike. Lite er kjent om hvorfor han forlot Polen, men det antas at han kan ha desertert fra militærtjeneste. I Chamonix jobbet han som skiinstruktør og etablerte sin egen skiskole. Han arbeidet også som tennislærer, og var på 1930-tallet professor i kroppsøving ved Universitetet i Lyon. I 1933 besøkte han Polen i forbindelse med de jødiske vinterlekene maccabiaden, som ble arrangert i Zakopane. Under 2. verdenskrig holdt han seg i dekning, men det er kjent at han loset flyktninger fra Frankrike til det nøytrale Sveits.

Henryk Mückenbrunn omkom i en snøstorm i Vallée Blanche ved Chamonix i 1956.

## Referanser


## Kilder
* Skijumping.pl: Henryk Muckenbrunn "Miki"– narciarz z Janosikową odwagą... (skrevet av Wojciech Szatkowski, 9. februar 2009, besøkt 1. september 2015)
* Adam Kwieciński: Hoppresultater (besøkt 1. september 2015)
* Memories of the Olympic Winter Games: Resultater skihopping, vinter-OL 1924 (besøkt 1. september 2015)
Erik Moberg

**Erik Gustav Mikael Moberg** (født 5. juli 1986) er en svensk fotballspiller som spiller for Jönköpings Södra IF.

## Karriere
Moberg startet karrieren i BK Zeros, og spilte ett år i Motala AIF, før han i 2008 gikk til Åtvidaberg. Mobergs spilte sin første kamp i Allsvenskan, etter at Åtvidabergs FF hadde rykket opp. Moberg gikk i 2014 til Örebro SK.

## Meritter
;Åtvidabergs FF
* Superettan: 2011

## Referanser


## Eksterne lenker
* 
* «Erik Moberg», profil på SvFFs hjemmeside 
* «Erik Moberg» , profil på soccerway.com
Arnold Nordal

**Arnold Sofus Nordal** (1909–2002) var en norsk professor i farmakognosi (læren om medisinplanter og naturstoffer) ved Universitetet i Oslo.

Nordal tok apotekerutdannelse (cand.pharm.) i 1936, doktograden i 1947 og ble professor i 1948, 39 år gammel. Nordal utviklet tidlig interesse for folkemedisin og legeplanter. I løpet av sitt doktogragsarbeid isolerte Nordal en fram til da ukjent sukkertype, sedoheptulose, som senere bl.a. fikk stor betydning for nobelprisvinneren Melvin Calvins arbeid med planters fotosyntese.

Nordal var knyttet til Farmasøytisk institutt ved Universitetet i Oslo i mesteparten av sin karriere. I 1953–1954 var han knyttet til University of California i Berkeley og var i 1950- og 1960-årene FN-ekspert i Burma der han ledet et utviklingsprosjekt knyttet til dyrking av lokale medisinplanter.

Nordal var en ettertraktet foredragsholder i mange fora og en meget populær foreleser ved Farmasøytisk institutt.

Arnold Nordal var medlem i Det Norske Videnskaps-Akademi fra 1964 og ble utenvnt til ridder av 1. klasse av St. Olavs Orden i 1979.

## Referanser


## Kilder
* Arnold Nordal i Store norske leksikon
* Arnold Nordal i Norsk biografisk leksikon
* Nekrolog i Aftenposten 26. august 2002
Tennis under Panamerikanske leker 2015

**Tennis under Panamerikanske leker 2015**. Tennis var en av sportene under de Panamerikanske leker 2015 i Toronto i Canada. Konkurransene ble avviklet 10. til 16. juli 2015. Det var single- og doubleturneringer for både menn og kvinner samt mixeddouble. Tjuetre nasjoner var representert med tilsammen 75 utøvere.

## Medaljer

## Medaljevinnerne
Oscar Möller (fotballspiller)

**Johan Oscar Möller** (født 15. april 1987 i Västervik) er en svensk fotballspiller. Möller, som er spiss, spiller for BK Derby. Han har tidligere spilt for Åtvidabergs FF i Allsvenskan.

## Meritter
### Som klubbspiller
#### Åtvidabergs FF
* Superettan: 2011

## Referanser


## Litteratur
* 

## Eksterne lenker
* 
* «Oscar Möller», profil på SvFFs hjemmeside
Synkronsvømming under Panamerikanske leker 2015

**Synkronsvømming under Panamerikanske leker 2015**. Synkronsvømming var en av sportene under de Panamerikanske leker 2015 i Toronto i Canada. Konkurransen ble avviklet 9. til 11. juli 2015. Det var to øvelser for damer; duett og lagkonkurranse. Tretten nasjoner var representert med tilsammen 82 utøvere.

## Medaljer

## Medaljevinnerne
Taekwondo under Panamerikanske leker 2015

**Taekwondo under Panamerikanske leker 2015**. Taekwondo var en av sportene under de Panamerikanske leker 2015 i Toronto i Canada. Taekwondokonkurransene ble avviklet 19. til 22. juli 2015. Det ble konkurrert i fire vektklasser for menn og fire for kvinner. Tjueåtte nasjoner var representert med tilsammen 109 utøvere. De tapende semifinalistene fikk bronsemedaljer.

## Medaljer
Anguilla under VM i friidrett 2015

**[[Anguilla]]** deltok under VM i friidrett 2015 (utendørs) fra 22. august til 30. august 2015 i Beijing i Kina.

## Resultater

### Menn

;Bane- og landeveisøvelser

## Referanser


## Eksterne lenker
* Iaaf: Deltagende lag
* Resultater fra iaaf
Rombaksveien

**Rombaksveien** er en veistrekning i Narvik kommune i Nordland. Veien er en del av europavei 6 og fylkesvei 7575 mellom Narvik sentrum og Rombaksbrua nordøst for byen. Strekningen har en samlet lengde på 13,3 kilometer. Hele strekningen var tidligere en del av europavei 6 gjennom Nordland.

Rombaksveien er en del av europavei 6 mellom Taraldsvikbrua i Narvik sentrum og Orneshaugen nordøst for sentrum. Ved Orneshaugen fortsetter Rombaksveien langs fylkesvei 7575 til Rombaksbrua. Byggingen av Rombaksveien ble påbegynt i 1959, og traséen sto ferdig før åpningen av Rombaksbrua i 1964. I forbindelse med åpningen av  Hålogalandsbrua i desember 2018 fikk den delen av Rombaksveien som ligger mellom Ornes og Rombaksbrua status som fylkesvei. 

Deler av traséen regnes som en ulykkesstrekning med flere ulykkespunkter, og mellom 1977 og 2010 ble det registrert nesten 140 ulykker med personskader langs Rombaksveien. Strekningen hadde en beregnet årsdøgntrafikk på over fire tusen kjøretøy før den ble nedklassifisert til fylkesvei.

## Referanser
John Wayne lufthavn

**John Wayne lufthavn** (IATA: SNA, ICAO: KSNA, FAA LID: SNA) er en internasjonal lufthavn i Orange County i delstaten California i USA.

Orange County ligger i storbyområdet ved Los Angeles, avstanden til Disneyland er 23 km.  Lufthavnen er blant de 50 største i USA, målt i antall passasjerer, men betydelig mindre enn Los Angeles internasjonale lufthavn. Lufthavnen ble i 1979 oppkalt etter filmskuespilleren John Wayne, som bodde i Orange County.

Største operatør fra lufthavnen er lavprisflyselskapet Southwest Airlines.

## Referanser


## Eksterne lenker
*
Javon Francis

**Javon Francis** (født 14. desember 1994) er en jamaicansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i semifinalen på 400 meter.

Han tok sølv under Sommer-OL 2016.

## Referanser

## Eksterne lenker
*
Triatlon under Panamerikanske leker 2015

**Triatlon under Panamerikanske leker 2015**. Triatlon var en av sportene under de Panamerikanske leker 2015 i Toronto i Canada. Konkurransene ble avviklet 11. til 12. juli 2015. Det var i to konkurranser; en for menn og en for damer. Tjuefire nasjoner var representert med tilsammen 69 utøvere.

## Medaljer
Volleyball under Panamerikanske leker 2015

**Volleyball under Panamerikanske leker 2015**. Volleyball var en av sportene under de Panamerikanske leker 2015 i Toronto i Canada. Turneringene ble avviklet 16. til 26. juli 2015. Det var i to turneringer; en for menn og en for damer. Ti nasjoner var representert med tilsammen 192 deltakere fordelt på åtte herrelag og åtte damelag.

## Medaljer
Sykling under Panamerikanske leker 2015

**Sykling under Panamerikanske leker 2015**. Sykling var en av sportene under de Panamerikanske leker 2015 i Toronto i Canada. Sykkelkonkurransene ble avviklet 10. til 25. juli 2015. Det var i alt 18 konkurranser, ni for menn og ni for kvinner i BMX, bane-,  terreng- og landeveissykling. Tjuefire nasjoner var representert med tilsammen 227 utøvere.

## Medaljer
Gymnastikk under Panamerikanske leker 2015

**Gymnastikk under Panamerikanske leker 2015**. Gymnastikk var en av sportene under de Panamerikanske leker 2015 i Toronto i Canada som ble avviklet 11. til 20. juli 2015. Det ble konkurrert i 14 turnøvelser, hvorav åtte øvelser for menn og seks for kvinner, samt åtte øvelser i rytmisk gymnastikk for kvinner og en øvelse for hvert kjønn i trampoline. 24 nasjoner var representert med tilsammen 176 utøvere.

## Medaljer

## Eksterne lenker
*Rytmisk gymnastikk 
*Trampoline 
*Turn
Andrzej Krzeptowski

**Andrzej Krzeptowski** er navnet til flere personer:

*Andrzej Krzeptowski I (1903-1945), polsk skiløper
*Andrzej Krzeptowski II (1902-1981), polsk langrennsløper
Larry Williams

**Lawrence Eugene «Larry» Williams** (1935–1980) var en amerikansk rhythm and blues og rock and roll sanger, komponist, pianist og produsent fra New Orleans, Louisiana. Williams er mest kjent for rock and roll-klassikerne han skrev mellom 1957 og 1959. Dette inkluderer sanger som «Slow Down», «Dizzy Miss Lizzy», «Bad Boy» (alle tre spilt inn av The Beatles), «Bony Moronie» (innspilt av John Lennon, The Who og Vazelina Bilopphøggers (som «Skinnmagre høner»), «Short Fat Fannie», «High School Dance» og «She Said Yeah» (innspilt av The Rolling Stones). 

Williams' liv var en kombinasjon av stor suksess på listene og store narkotikaproblemer, og han døde 44 år gammel etter skuddskade i det som antas å ha vært et selvmord. Williams var en venn av Little Richard  mesteparten av livet.

## Referanser


## Eksterne lenker
* 
*
Andrzej Krzeptowski I

**Andrzej Krzeptowski** (født 29. juli 1903 i Zakopane, død 26. februar 1945 i Kraków) var en polsk skiløper som representerte SN PTT Zakopane og Wisła Zakopane.

I OL i Chamonix i 1924 ble han nummer 19 i kombinert, 21 i spesielt hopp og 28 på 18 km langrenn. I OL i St. Moritz i 1928 ble han nummer 27 i hopp. Hans VM-deltakelser ga 9.-plass i kombinert og 18.-plass i hopp i Cortina d'Ampezzo i 1927, og 19.-plass på 18 km langrenn og 27.-plass i hopp i Zakopane i 1929. Krzeptowski ble ni ganger polsk mester på ski, han vant kombinert i 1922, 1923 og 1926, hopp i 1923 og 1926, 18 km langrenn i 1922 og 1924, 4 x 10 km langrennsstafett i 1929, og slalåm i 1923.

Mens Polen var okkupert av Tyskland under 2. verdenskrig, samarbeidet Krzeptowski med tyskerne, og var blant annet leder for det tyskvennlige Goralische Komitees avdeling i Zakopane. Mot slutten av krigen, etter at Sovjetunionen hadde tatt kontroll over hele Polen, ble han arrestert av NKVD. Etter arrestasjonen skal han ha svelget gift for å ta livet sitt. Han døde på sykehus i Kraków 26. februar 1945.

Andrzej Krzeptowskis fetter med samme navn var langrennsløper og deltok også i OL i 1928.

## Kilder
* Polski Komitet Olimpijski: Andrzej Krzeptowski I  (biografi, besøkt 1. september 2015)
* Onet.pl: Chciał dobrze, a został zaprzańcem (9. juni 2005, besøkt 1. september 2015)
* Adam Kwieciński: Hoppresultater  (besøkt 1. september 2015)

## Eksterne lenker
*
Vennesla (tettsted)

**Vennesla** er et tettsted og administrasjonssenter i Vennesla kommune i Agder med  innbyggere (2014). Tettstedet er det fjerde største på Sørlandet, etter Kristiansand, Grimstad og Arendal. Til tettstedet Vennesla hører også Mosby, som ligger over grensen til Kristiansand kommune.

## Se også
*Tettsteder i Agder

## Referanser


## Eksterne lenker
* Vennesla kommune
* Kart over tettsteder i Vest-Agder per 2005 (PDF) – Statistisk sentralbyrå
Stiftelsen Norsk senter for økologisk landbruk

**Stiftelsen Norsk senter for økologisk landbruk** er en norsk stiftelse stiftet 27. april 1986. Stiftelsens vedtektsfestede formål er å fremme utviklingen av økologisk landbruk. Stiftelsen forvalter og driver Tingvoll gård som et økologisk gårdsbruk, med tilretteleggelse for demonstrasjoner, forskning og forsøksvirksomhet.

I september 2015 ble stiftelsen tilført tolv stillinger fra Norsk institutt for bioøkonomi.

Stiftelsens styreformann er Gunnar Waagen.

## Referanser
Marija Mikhajljuk

**Marija Vasiljevna Mikhajljuk** (russisk:Мария Васильевна Михайлюк; født 29. januar 1991) er en russisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 400 meter.

## Referanser


## Eksterne lenker
*
Holmen (Søgne)

**Holmen** er en gård som ligger ved Trysfjorden i Søgne i Kristiansand kommune i Agder. Den ligger på østsiden av fjorden inn mot Try innerst i fjorden. Gården grenser også mot Eigestøl, Tufte og Øvre Knibe. Husene ligger på en slette nedenfor Holmensfossen som oppstår der Holmensbekken krysser E 39. I eldre tider ble gården kalt Sandnes.

I tillegg til jordbruk har skogen, som er en blandigsskog av bartre og løvtre, vært viktig for Holmen. Mye tyder på at her var skipsverft på 1500-tallet. Da fantes det også sagbruk. Holmensbekken har også gitt vann til kverner, og det var et av de viktigste stedene i distriktet for maling av korn. Folk har kommet helt fra Flekkerøya og fra Lyngdal for å male.

## Industri
Fossen har også gitt grunnlag for industri på Holmen. I 1894 ble Holmensfossen kjøpt av A/S Trysfjord fabrikker. En støre fabrikkbygning ble reist. Trysfjord fabrikker laget kjerrehjul der felgen var sammensett av to tilbøyde halvsirkler. Disse hjulene skilte seg da fra andre som oftest var sammensatte av seks deler. Fabrikkbygningen brant ned 12. juli 1902. Brannen spredte seg slik at de fleste husene på Holmen brant ned. I alt brant 15–16 hus. Fabrikken ble ikke bygget opp igjen. Sagbrukvirksomheten og trelasthandelen holdt frem. Det ble skåret tønnestaver frem til rundt 1960.

En landhandel ble drevet frem til 1956.

Holmen har gårdsnummer 51 i Søgne.

## Samferdsel
I 1770 ble postveien, som tidligere gikk til Try, ført ned til Holmen. Det kom trekkferje over det smale sundet til Ospedalen på vestsiden av Trysfjorden. Folk fra Ospedalen hadde ansvaret for ferjen frem til 1820-tallet. Da tok folk fra Holmen over. Et tau var festet i land på begge sider av sundet. Etter det ble ferjen trukket. Ferjesambandet ble lagt ned i 1923 da det kom vei langs Holmensheia inn til Try. I 1985 ble ferjeanlegget på Holmen og i Ospedalen satt i stand av Agder Motorhistoriske Klubb. Ferjen, som om sommeren ligger på Holmen, ble bygget ved Lunden Snekkerverksted ved Sveindal i 1941. Den gikk i trafikk over Mandalselva til 1952.

## Litteratur
* Kjell J. Bråstad: *Søgneboka* bind 2. Søgne kommune, 1989.
* Jostein Andreassen: *Tretti turer i Søgne*. Søgne skolekontor, 1993.
Kvammesteinen

**Kvammesteinen** var en stor runestein som sto på Kvamme i Vik kommune, Sogn og Fjordane.
Biskop Niels Paaske omtalte steinen og tegnet av runene på den i 1626. Den sto nede ved sjøen, skrev Paaske, ikke langt fra naustet, men den var veltet da han beskrev den. Han skrev også at den var sju sjællandske alen høy, det vil si omtrent 4,4 meter. 
Steinen har med andre ord vært en av landets høyeste runesteiner. Etter 1626, året for Paaskes beskrivelse, er det ingen som har kunnet gi noen forklaring på hva som har skjedd med den. Det har vært gjort mange forsøk på å finne steinen, eller fragmenter av den, men forgjeves. Paaske fikk heldigvis tegnet av runene:

:**krimr:birsa:sunr:risti:stin:þinat:þu(r) ...**

:**katis:sunar:is:hir:uas:haukuin:is:stina:sia:st...**

På norrønt blir det: *Grìmr Bersason reisti stein þenna at þor (...) son Ketilssonar, es hèr vas hoggvin es steinn sjà stendr.*

På moderne norsk er det: «Grim Bersason reiste denne steinen etter Tor (...) sønn av (...) Ketilsson, som ble hugget [ned] her hvor denne steinen står». Runene skriver seg fra tidlig 1000-tall; en meget dramatisk tid helt på tampen av vikingtiden.

## Referanser


## Kilder
*  Artikkelen oppgir flere kilder, fra 1626 til 1947.
Jeg er Ingrid

***Jeg er Ingrid*** (svensk: *Jag är Ingrid*) er en svensk dokumentarfilm fra 2015 om den Oscar-vinnende skuespillerinnen Ingrid Bergman. Stig Björkman regisserte filmen, og den hadde premiere på filmfestivalen i Cannes 2015. Norske Liv Ullmann og amerikanske Sigourney Weaver var omtrent de eneste utenom Bergmans familie som var med i dokumentarfilmen.

## Medvirkende
* Alicia Vikander som Ingrid Bergman (stemme)
* Jeanine Basinger som seg selv
* Pia Lindström som seg selv
* Fiorella Mariani som seg selv
* Ingrid Rossellini som seg selv
* Isabella Rossellini som seg selv
* Roberto Rossellini som seg selv
* Liv Ullmann som seg selv
* Sigourney Weaver som seg selv

## Referanser


## Eksterne lenker
*
Rafossen

**Rafossen** er en 45 meter høy foss i elven Kvina, ved bygda Rafoss i Kvinesdal. 
Sira-Kvina kraftselskap har i senere år jobbet med planer om å bygge en kraftstasjon med en integrert laksetrapp. Kraftstasjonen er planlagt  å utnytte et fall på 45m og vil få en installasjon med effekt 9,9 MW og en årlig produksjon 33 GWh. Laksetrappen vil medføre at laks og sjøørret vil kunne vandre 6 km lengre oppover i Kvina-elva.

## Litteratur
* *Norsk allkunnebok. IX. bandet*. 1959